Κιμ Γιονγκ Ουν

Προσωπικότητα

Ο Κέντζι Φουτζιμότο, ένας γιαπωνέζος σεφ που εργάστηκε κάποτε ως προσωπικός μάγειρας του Κιμ Γιονγκ-Ουν, τον περιέγραψε ως "ένα πιστό αντίγραφο του πατέρα του όσον αφορά το πρόσωπο, το σχήμα του σώματος και την προσωπικότητα".
Η The Washington Post ανέφερε το 2009 ότι οι συμμαθητές του Κιμ Γιονγκ-Ουν θυμόντουσαν πως "περνούσε ώρες φτιάχνοντας σχέδια με μολύβι του γνωστού μπασκετμπολίστα των Σικάγο Μπουλς Μάικλ Τζόρνταν". Είχε εμμονή με το μπάσκετ και τα ηλεκτρονικά παιχνίδια. Στις 26 Φεβρουαρίου 2013, ο Κιμ Γιονγκ-Ουν συνάντησε τον Ντένις Ρόντμαν και καθοδήγησε πολλούς δημοσιογράφους και ρεπόρτερ να αναφέρουν ότι ο Ρόντμαν ήταν ο πρώτος Αμερικανός που είχε συναντήσει ο Κιμ Γιονγκ-Ουν. Ο Ρόντμαν περιέγραψε το ταξίδι του στο ιδιωτικό νησί του Κιμ Γιονγκ-Ουν, "Είναι σαν την Χαβάι ή την Ίμπιζα αλλά είναι ο μοναδικός άνθρωπος που κατοικεί εκεί." Ο καθαρός πλούτος του Κιμ Γιονγκ-Ουν εκτιμάται ότι είναι 5 δις αμερικανικά δολάρια.
Τον Ιούλιο του 2012, ο Κιμ Γιονγκ-Ουν εξέπληξε τον λαό του και παρακολούθησε μια συναυλία της Μπάντας Μόρανμπονγκ. Η συναυλία περιείχε αρκετά στοιχεία της ποπ μουσικής της Δύσης, ιδιαίτερα των Ηνωμένων Πολιτειών. Ο Κιμ Γιονγκ-Ουν πήρε αφορμή από την εκδήλωση αυτή για να παρουσιάσει για πρώτη φορά την σύζυγό του στο ευρύ κοινό, μια κίνηση που δεν είχε ξανασυμβεί στην Βόρεια Κορέα.
Κατά την διάρκεια του ταξιδιού του Ντένις Ρόντμαν, ο ανταποκριτής του περιοδικού Vice Ράιαν Ντάφι παρατήρησε ότι "ο ηγέτης ήταν 'κοινωνικά αδέξιος' και δεν έκανε επαφή με τα μάτια όταν αντάλασσε χειραψία".
Σύμφωνα με τον Τσονγκ Σονγκ-τσανγκ του Ινστιτούτου Σέτζονγκ, ο Κιμ Γιονγκ-Ουν προβάλει ένα ορατό ενδιαφέρον για την ευημερία του λαού του και επιθυμεί μια μεγαλύτερη συναναστροφή με αυτόν από ό,τι είχε ο πατέρας του.

Υγεία

Το 2009, δημοσιογραφικά άρθρα ανέφεραν ότι ο Κιμ Γιονγκ-Ουν ήταν διαβητικός και επέφερε από υπέρταση. Είναι γνωστό ότι καπνίζει τσιγάρα.
Ο Κιμ Γιονγκ-Ουν δεν έκανε καμιά δημόσια εμφάνιση για έξι εβδομάδες κατά τον Σεπτέμβριο και Οκτώβριο του 2014. Τα κρατικά μέσα ενημέρωσης ανέφεραν ότι υπέφερε από μια "δυσάρεστη φυσική κατάσταση". Παλιότερα είχε γίνει αντιληπτό ότι κούτσαινε. Όταν έκανε την επανεμφάνισή του, χρησιμοποιούσε ειδικό ραβδί για περπάτημα.
Τον Σεπτέμβριο του 2015, η κυβέρνηση της Βόρειας Κορέας σχολίασε ότι ο Κιμ Γιονγκ-Ουν φαινόταν πως είχε λάβει επιπλέον 30 κιλά σε λίπος μέσα σε ένα διάστημα πέντε ετών, φτάνοντας σε ένα συνολικά εκτιμώμενο σωματικό βάρος των 130 κιλών (290 λίμπρες).

Οικογένεια

Στις 25 Ιουλίου 2012, τα μέσα ενημέρωσης της Βόρειας Κορέας ανέφεραν για πρώτη φορά ότι ο Κιμ Γιονγκ-Ουν είναι παντρεμένος με την πρώην τραγουδίστρια Ρι Σολ-τζου (Ri Sol-ju, 리설주). Η Ρι, που φαίνεται πως είναι γύρω στα 20, συνόδευε τον Κιμ Γιονγκ-Ουν στις δημόσιες εμφανίσεις του για αρκετές εβδομάδες πριν την ανακοίνωση. Σύμφωνα με έναν βορειοκορεάτη αναλυτή, ο Κιμ Γιονγκ-ιλ είχε βιαστικά ρυθμίσει τον γάμο μετά από ένα εγκεφαλικό που υπέστη το 2008, με τους δυο τους να παντρεύονται το 2009 και να αποκτούν μια κόρη το 2010. Ο Ντένις Ρόντμαν, μετά την επίσκεψή του το 2013, ανέφερε ότι είχαν μια κόρη με το όνομα Κιμ Τζού-ε. Ωστόσο, πηγές της Βόρειας Κορέας θεωρούν ότι θα μπορούσαν να έχουν πολλά παιδιά.
Ο Κιμ Γιονγκ-Ουν συνοδεύεται μερικές φορές από την νεότερη αδερφή του Κιμ Γιο-τζονγκ, για την οποία αναφέρεται πως είναι ειδική στο να δημιουργεί τη δημόσια εικόνα του και να οργανώνει δημόσιες εκδηλώσεις για αυτόν. Σύμφωνα με τον Κιμ Γιονγκ-χιουν, καθηγητής βορειοκορεατικών σπουδών στο Πανεπιστήμιο Ντόνγκουκ στην Σεούλ, η προώθηση του Κιμ Γιονγκ-Ουν είναι ένα σημάδι ότι "το καθεστώς του Κιμ Γιονγκ-Ουν έχει λήξει την συνύπαρξή του με τα υπολείμματα του προηγούμενου καθεστώτος, του Κιμ Τζονγκ-ιλ, μέσω της αντικατάστασης αυτών με την ελίτ του κόμματος".
Στις 13 Φεβρουαρίου 2017, ο Κιμ Τζονγκ-ναμ, ο εξόριστος ετεροθαλής αδερφός του Κιμ Γιονγκ-Ουν, δολοφονήθηκε από τον πράκτορα VX ενώ περπατούσε στον Τερματικό σταθμό 2 στον Διεθνή Αερολιμένα της Κουάλα Λουμπούρ.